એક વખત હિપેટાઈટિસ બીનો ચેપ લાગી જાય ત્યાર પછી દર્દીની પોતાની જવાબદારી બને છે કે, તે ચેપ બીજી વ્યક્તિને ન ફેલાય. આ માટે તેણે ક્યારેય રક્તદાન ન કરવું જોઈએ અને જે સોયથી ઈન્જેક્શન લીધું હોય તે ડિસ્પોઝેબલ જ હોવી જોઈએ અને ઈંજેક્શન લીધા પછી તેનો નાશ કરી દેવો જોઈએ. યૌન સંબંધ માટે બેરિયર પદ્ધતિ (દા.ત. કોન્ડોમનો ઉપયોગ) કરવો જોઈએ. જેથી પાર્ટનરના શરીરમાં વાઇરસ ન જાય કેટલાક જૂજ કેસમાં જો માતા હિપેટાઈટિસ બી પોઝિટિવ હોય તો તેના ગર્ભમાં રહેલા બાળકને પણ તે ચેપ લાગવાની શક્યતા રહેલી હોય છે. આ રોગ સ્પર્શ કરવાથી કે ચુંબન કરવાથી ફેલાતો નથી.